[{"text_idx": "#000001", "text": "Rebecca, myfyriwr addysg yn rhoi ei chamau i lwyddiant"}, {"text_idx": "#000002", "text": "Mae Rebecca, sy'n astudio hyfforddiant athrawon yng Nghasnewydd, yn rhannu ei phrofiadau o'r cyfweliad ac yn rhoi ei chyngor ar sut i lwyddo."}, {"text_idx": "#000005", "text": "Roedd mynychu'r cyfweliad hefyd yn rhoi cyfle i mi edrych o gwmpas y Brifysgol eto a rhoi mwy o bersbectif i mi ar sut beth fyddai astudio yno."}, {"text_idx": "#000006", "text": "Darllenais y drefn ar gyfer y diwrnod a pharatoi'r atebion ar gyfer cwestiynau yr oeddwn yn meddwl y gellid eu gofyn."}, {"text_idx": "#000007", "text": "Fe wnes i baratoi rhai atebion a thrafod y rhain gyda fy nheulu a'm ffrindiau cyn y diwrnod. Roedd gwneud hyn yn golygu bod gen i syniad da o sut roeddwn i'n mynd i ryngweithio gyda'r academyddion ac yna ar y diwrnod fe allwn i addasu fy atebion i'r hyn roedd pobl eraill yn ei ddweud yn ystod y drafodaeth."}, {"text_idx": "#000009", "text": "Roeddwn yn gwybod bod profion sgiliau yn rhan o'r cyfweliad, felly fe wnes i ychydig o adolygu ymlaen llaw i loywi fy sgiliau llythrennedd a rhifedd."}, {"text_idx": "#000010", "text": "Mae defnyddio deunyddiau adolygu TGAU ar-lein yn ffordd wych o baratoi ar gyfer y profion. Mae arholiadau ymarfer ar gael ar-lein hefyd a defnyddiais rai o'r rhain i ymgyfarwyddo a\u0302 chynllun y prawf a'r mathau o gwestiynau y byddai'n rhaid i mi eu hateb ar y diwrnod."}, {"text_idx": "#000011", "text": "Caniateir 30 munud i chi gwblhau pob prawf. Un prawf hir yw'r prawf rhifedd, ond mae'r prawf llythrennedd wedi'i rannu'n dair adran. Mae gennych chi dri deg munud i gwblhau pob un o'r tair rhan, a gallwch fynd yn o\u0302l a gwirio pob ateb cyn i chi glicio cyflwyno."}, {"text_idx": "#000012", "text": "Mae'r profion yn ffordd o asesu eich cryfderau mewn llythrennedd a rhifedd. Mae'r cwrs addysg gynradd yn gofyn am radd B mewn Mathemateg a Saesneg felly os oes gennych y rhain, nid oes gennych unrhyw beth i boeni amdano!"}]